Title: Príloha č
Author: Lengyelová Tímea
Last saved by: sulik
Company: MP SR

Príloha č. 1
 k nariadeniu vlády č. .../2004 Z.z.

POŽIADAVKY 
na uznávanie množiteľských porastov krmovín

1.	Množiteľský porast druhov krmovín sa nesmie zakladať po predplodine rovnakého druhu a odrody a pole musí byť dostatočne prosté od samovysiatych rastlín pestovanej predplodiny.

2. 	Množiteľský porast musí spĺňať nasledujúce požiadavky na izolačné vzdialenosti 
od susediacich zdrojov peľu, ktoré môžu spôsobiť nežiadúce cudzoopelenie:

Plodina | Minimálna vzdialenosť
1 | 2

druh Brassica spp. (kvaka)
Phacelia tanacetifolia (facélia vratičolistá):
-     na výrobu základného osiva
-     na výrobu certifikovaného osiva
Druhy alebo odrody iné ako druh Brassica spp. (kvaka) Phacelia tanacetifolia (facélia vratičolistá), Pisum sativum (hrach siaty), odrody Poa pratensis (lipnica lúčna) uvedené v druhej časti tretej vety odseku 4:
-	na výrobu osiva určeného na množenie, pestovateľská plocha do dvoch hektárov
-	na výrobu osiva určeného na množenie, pestovateľská plocha väčšia ako dva hektáre
-	na výrobu osiva určeného na výrobu krmiva, pestovateľská plocha do dvoch hektárov
-	na výrobu osiva určeného na výrobu krmiva, pestovateľská plocha väčšia ako dva hektáre

400 m
200 m

200 m

100 m

100 m

50 m

Uvedené izolačné vzdialenosti sa nemusia dodržať, ak je zabezpečená dostatočná ochrana pred akýmkoľvek nežiadúcim cudzím opelením.

3. Osivá rastlín iných druhov, ktoré je problematické odlíšiť od osiva pestovaného druhu krmovín pri laboratórnom rozbore, sa musia vyskytovať v malom množstve.
Ľuľkovité druhy alebo x Festulolium, musia spĺňať tieto podmienky: množstvo rastlín ľuľkovitých druhov alebo x Festulolium v iných ako sú druhy plodiny nesmie prekročiť:
3.1	jednu rastlinu na 50 m^2 v množiteľskom poraste na výrobu základného osiva,
3.2	jednu rastlinu na 10 m^2 v množiteľskom poraste na výrobu certifikovaného osiva.

4. Plodina musí mať dostatočnú odrodovú pravosť a odrodovú čistotu. Pri plodinách iných druhov ako Pisum sativum (hrach siaty), Vicia faba (bôb obyčajný) , Brassica napus var. Napobrassica (kvaka), Brassica oleracea convar. Acephala (kel kučeravý), alebo Poa pratensis (lipnica lúčna) nesmie počet iných rastlín prekročiť: 
4.1	jednu rastlinu na 30 m^2 v množiteľskom poraste na výrobu základného osiva,
4.2	jednu rastlinu na 10 m^2 v množiteľskom poraste na výrobu certifikovaného osiva.

V prípade Poa pratensis (lipnica lúčna) počet rastlín trávnych druhov, ktoré možno uznať ako jasne nezodpovedajúce množenej odrode, nesmie prekročiť: 
a)	jednu rastlinu na 20 m^2 v množiteľskom poraste na výrobu základného osiva,
b)	štyri rastliny na 10 m^2 v množiteľskom poraste na výrobu certifikovaného osiva;

v prípade odrôd, ktoré sa na základe schválených postupov úradne zaraďujú do kategórie „apomiktické jednoklonové odrody“, však počet rastlín, ktoré možno uznať ako jasne nezodpovedajúce odrode, ktorý neprekročí šesť na 10 m^2, možno považovať za spĺňajúce uvedené normy pre výrobu certifikovaného osiva. Pri ich uplatňovaní možno posudzovať splnenie noriem odrodovej čistoty v prípade plodín Poa pratensis (lipnica lúčna), ktoré patria k týmto odrodám nielen na základe výsledkov poľných prehliadok vykonaných v súlade s odsekom 6 tejto prílohy, ak je preukázané, že súlad s požiadavkami na odrodovú čistotu ustanovenými v prílohe č. 2 je zabezpečený skúšaním osiva alebo inými primeranými prostriedkami.
V prípade druhov Pisum sativum (hrach siaty), Vicia faba (bôb obyčajný), Brassica napus var. Napobrassica (kvaka), Brassica oleracea convar. Acephala (kel kučeravý), platí iba prvá veta.

5. Škodlivé organizmy, ktoré znižujú užitkovosť osiva, sa musia vyskytovať na čo možno najnižšej úrovni.

6. Splnenie požiadaviek podľa odsekov 1 až 5 sa musí v prípade základného osiva preveriť úradnými poľnými prehliadkami a v prípade certifikovaného osiva buď úradnými poľnými prehliadkami alebo poľnými prehliadkami vykonanými pod osobitným dohľadom podľa 
§ 20 ods. 6. Pri prehliadke množiteľského porastu musia byť splnené tieto požiadavky:
a) 	podmienky a štádium vývinu rastliny musia umožňovať dostatočné preverenie,
b) 	množiteľský porast sa prehliadne najmenej jeden raz,
c) 	veľkosť, počet a rozdelenie množiteľského porastu, ktorý sa prehliada, sa určí v súlade s vhodnými metódami.

7. Požiadavky podľa odsekov 1 až 6 musia spĺňať aj množiteľské porasty krmovín určené 
na výrobu osiva predstupňov.